**DUOMENŲ APIE SPECIALIŲJŲ ŽEMĖS NAUDOJIMO SĄLYGŲ TERITORIJAS TEIKIMO NEKILNOJAMOJO TURTO REGISTRUI SUTARTIS**

Nr.

Vilnius

Valstybės įmonė Registrų centras (toliau – Gavėjas), atstovaujama Nuotolinio konsultavimo skyriaus vadovės Jurgitos Jakeliūnaitės, veikiančios pagal  2019 m. rugpjūčio 19 d. valstybės įmonės Registrų centro generalinio direktoriaus įsakymą Nr. VE-398 (1.3E) „Dėl pavedimo pasirašyti sutartis“, ir [įveskite juridinio asmens pavadinimą] (toliau – Teikėjas), atstovaujamas (-a) [įveskite atstovo pareigas, vardą, pavardę], veikiančio (-ios) pagal [įveskite atstovavimo pagrindą], toliau Teikėjas ir Gavėjas kiekvienas atskirai vadinami Šalimi, o kartu – Šalimis, sudaro šią Duomenų apie specialiųjų žemės naudojimo sąlygų teritorijas teikimo Nekilnojamojo turto registrui sutartį (toliau – Sutartis).

**I SKYRIUS**

**SUTARTIES DALYKAS**

1. Duomenų ir paslaugų teikimas pagal Sutartį:
	1. Duomenų teikimas: Teikėjas, naudodamasis Nekilnojamojo turto registro elektronine priemone, skirta Lietuvos Respublikos specialiųjų žemės naudojimo sąlygų įstatymo 9 straipsnio 1 dalyje ir 12 straipsnio 3 dalyje nurodytiems duomenims (toliau – duomenys) apie teritorijas, kuriose taikomos specialiosios žemės naudojimo sąlygos (toliau – SŽNS teritorija), teikti, priimti ir tvarkyti (toliau – SŽNS priemonė), teisės aktų ir Sutartyje nustatyta tvarka ir terminais, teikia duomenis Gavėjui dėl: a) SŽNS teritorijų įregistravimo, išregistravimo ar jų duomenų pakeitimo Nekilnojamojo turto registre; b) SŽNS teritorijų ribų pažymėjimo Nekilnojamojo turto kadastro žemėlapyje (toliau – Kadastro žemėlapis); c) įrašų tų žemės sklypų, kurių plotas patenka (pateko) į įregistruotą (išregistruotą) SŽNS teritoriją, Nekilnojamojo turto registro įrašuose padarymui (panaikinimui), o Gavėjas, gavęs duomenis SŽNS priemone, atlieka teisės aktuose nustatytus veiksmus.
	2. Paslaugų teikimas: Gavėjas SŽNS priemone Teikėjui teikia: „SŽNS teritorijų ribų duomenų teikimo“, „Kadastro žemėlapio ištraukos teikimo“, „Žemės sklypo SŽNS teritorijų plotų atskaitos“, „SŽNS teritorijų NTR išrašų teikimo“ paslaugas.

**II SKYRIUS**

**DUOMENŲ TEIKIMO IR GAVIMO TEISINIS PAGRINDAS**

1. Duomenys teikiami vadovaujantis:
	1. 2016 m. balandžio 27 d. Europos Parlamento ir Tarybos reglamento (ES) 2016/679 dėl fizinių asmenų apsaugos tvarkant asmens duomenis ir dėl laisvo tokių duomenų judėjimo ir kuriuo panaikinama Direktyva 95/46/EB (Bendrasis duomenų apsaugos reglamentas) (toliau – Reglamentas) 6 straipsnio 1 dalies c punktu;
	2. Lietuvos Respublikos specialiųjų žemės naudojimo sąlygų įstatymo 9 straipsnio 2, 3 dalimis ir 12 straipsnio 3 dalimi;
	3. Lietuvos Respublikos nekilnojamojo turto registro nuostatų, patvirtintų Lietuvos Respublikos Vyriausybės 2014 m. balandžio 23 d. nutarimu Nr. 379 „Dėl Nekilnojamojo turto registro nuostatų patvirtinimo“, IV skyriaus ketvirtuoju skirsniu;
	4. Prašymo (pranešimo) dėl teritorijų, kuriose taikomos specialiosios žemės naudojimo sąlygos, registravimo Nekilnojamojo turto registre ir įrašų žemės sklypų, kurie patenka į teritorijas, registro įrašuose darymo pateikimo Nekilnojamojo turto registro tvarkytojui tvarkos aprašu, patvirtintu valstybės įmonės Registrų centro generalinio direktoriaus 2021 m. vasario 1 d. įsakymu Nr. VE-60 (1.3 E) „Dėl Prašymo (pranešimo) dėl teritorijų, kuriose taikomos specialiosios žemės naudojimo sąlygos, registravimo Nekilnojamojo turto registre ir įrašų žemės sklypų, kurie patenka į teritorijas, registro įrašuose darymo pateikimo Nekilnojamojo turto registro tvarkytojui tvarkos aprašo patvirtinimo“ (toliau – Prašymo registravimo tvarkos aprašas).
2. Duomenys gaunami vadovaujantis:
	1. Reglamento 6 straipsnio 1 dalies c punktu;
	2. Lietuvos Respublikos specialiųjų žemės naudojimo sąlygų įstatymo 9 straipsnio 1 dalimi ir 12 straipsnio 3 dalimi;
	3. Lietuvos Respublikos nekilnojamojo turto registro nuostatų, patvirtintų Lietuvos Respublikos Vyriausybės 2014 m. balandžio 23 d. nutarimu Nr. 379 ,,Dėl Nekilnojamojo turto registro nuostatų patvirtinimo“, IV skyriaus ketvirtuoju skirsniu;
	4. Prašymo registravimo tvarkos aprašu.

**III SKYRIUS**

**DUOMENŲ NAUDOJIMO TIKSLAI**

1. Gavėjas, Nekilnojamojo turto registro tvarkytojas, tvarko duomenis dėl SŽNS teritorijų registravimo Nekilnojamojo turto registre:
	1. siekdamas SŽNS teritorijų ribų pažymėjimo Kadastro žemėlapyje bei žemės sklypų, kurie patenka (pateko) į nustatytą SŽNS teritoriją, įrašų padarymo (panaikinimo) registro įrašuose;
	2. atlikdamas funkcijas, susijusias su duomenų teikimu.

**IV SKYRIUS**

**DUOMENŲ SAUGUMAS, TEIKIMO IR NAUDOJIMO TVARKA**

1. Gavėjas įsipareigoja:
	1. gautus Duomenis naudoti Sutartyje numatytais duomenų naudojimo tikslais;
	2. Teikėjo paskirtiems asmenims, nurodytiems Sutarties priede „Teikėjo paskirtų asmenų sąrašas“, suteikti prieigą prie SŽNS priemonės (per kurią Teikėjo paskirti asmenys elektroniniu būdu Gavėjui teiks duomenis, užsakys Sutartyje numatytas paslaugas) per 6 darbo dienas nuo Sutarties įsiteisėjimo dienos arba nuo Teikėjo prašymo dėl prieigų suteikimo naujiems Teikėjo paskirtiems asmenims gavimo dienos;
	3. teikti paslaugas Sutartyje nustatyta tvarka ir sąlygomis;
	4. sustabdyti ar panaikinti Teikėjo paskirto asmens prieigą prie SŽNS priemonės nedelsiant po to, kai gauna Teikėjo prašymą dėl prieigų prie SŽNS priemonės sustabdymo ar panaikinimo;
	5. gavęs duomenis per SŽNS priemonę atlikti teisės aktuose nustatytus veiksmus;
	6. Teikėjo pateiktus asmens duomenis naudoti Teikėjo paskirtų asmenų indentifikavimui Gavėjo vartotojų identifikacinėje sistemoje siekiant sudaryti, vykdyti ir administruoti Sutartį, pareikšti, vykdyti ar apginti teisinius reikalavimus. Teikėjo pateikti asmens duomenys bus saugomi 10 metų po Sutarties pasibaigimo;
	7. konsultuoti Teikėją (Teikėjo paskirtus asmenis) duomenų teikimo per SŽNS priemonę klausimais;
	8. užtikrinti SŽNS priemonės veikimą, kai Teikėjo paskirtų asmenų kompiuterinėse darbo vietose įdiegtos šios interneto naršyklės: *Mozilla Firefox, Microsoft Edge* arba *Google Chrome* su *JavaScript* palaikymu (kokybiškas SŽNS priemonės veikimas garantuojamas tik naršyklėms, kurių versijos numeris yra arba naujausias, arba atsilieka nuo jo ne daugiau kaip per 2 laidas);
	9. duomenų saugą nuo jų gavimo momento užtikrinti vadovaudamasis Valstybės įmonės Registrų centro tvarkomų registrų ir informacinių sistemų duomenų saugos nuostatais, patvirtintais Lietuvos Respublikos teisingumo ministro 2017 m. gegužės 22 d. įsakymu Nr. 1R-132 „Dėl Valstybės įmonės Registrų centro tvarkomų registrų ir informacinių sistemų duomenų saugos nuostatų patvirtinimo“, ir kitais duomenų saugą reglamentuojančiais teisės aktais.
2. Teikėjas įsipareigoja:
	1. Gavėjui teikti duomenis Lietuvos Respublikoje galiojančių teisės aktų ir Sutarties nustatyta tvarka bei sąlygomis;
	2. Gavėjui sumokėti atlyginimą už Duomenų registravimą bei už suteiktas paslaugas (pagal aktualias teisės aktų nuostatas);
	3. užtikrinti, kad Teikėjo paskirti asmenys prie SŽNS priemonės jungsis per tapatybės nustatymo internete platformą *iPasas* adresu <https://www.ipasas.lt/> tapatybės nustatymo elektroninėje erdvėje priemonėmis (mobiliuoju elektroniniu parašu, kriptografine USB laikmena, lustine kortele ar kitomis priemonėmis), nurodytomis interneto svetainėje <https://www.ipasas.lt/>. Prieiga prie SŽNS priemonės suteikiama tik sėkmingai autentifikavusis;
	4. užtikrinti, kad Teikėjo paskirti asmenys suteikta prieiga prie SŽNS priemonės naudotųsi asmeniškai ir ji nebūtų perduota ar kitaip perleista tretiesiems asmenims;
	5. nedelsdamas pranešti Gavėjui apie Teikėjo paskirto asmens elektroninio autentifikavimo paslaugos priemonių praradimą ar kitas aplinkybes, dėl kurių autentifikavimo paslaugos priemonėmis gali pasinaudoti tretieji asmenys[[1]](#footnote-1);
	6. informuoti Gavėją apie[[2]](#footnote-2):
		1. Sutarties priede „Teikėjo paskirtų asmenų sąrašas“ nurodytos informacijos pasikeitimus – nedelsdamas, tačiau ne vėliau negu per 3 darbo nuo pasikeitimų dienos;
		2. Teikėjo paskirtų asmenų įgaliojimų pasibaigimą – likus ne mažiau kaip 3 darbo dienoms iki Teikėjo paskirtų asmenų įgaliojimų pabaigos;
	7. užtikrinti, kad Teikėjo paskirti asmenys fizinių asmenų duomenis tvarkytų vadovaudamiesi Reglamento, Lietuvos Respublikos asmens duomenų teisinės apsaugos įstatymo, kitų asmens duomenų apsaugą reglamentuojančių teisės aktų nuostatomis;
	8. teisės aktų nustatyta tvarka informuoti Gavėją apie jam perduotų neteisingų, neišsamių ar netikslių duomenų ištaisymą ir pateikti teisingus duomenis;
	9. įvykus asmens duomenų saugumo pažeidimui, Gavėjo prašymu padėti nustatyti pažeidimo pobūdį, priežastis bei teikti kitą informaciją, numatytą Reglamento 33 straipsnio 3 dalyje, kiek tai susiję su duomenų teikimu.
3. Gavėjas, gavęs pranešimą apie Teikėjo veiklos sustabdymą, nedelsdamas panaikina Teikėjo paskirtiems asmenims suteiktas teises naudotis SŽNS priemone.
4. Apie SŽNS priemonės veikimo, duomenų teikimo nesklandumus Teikėjas informuoja Gavėją tel. +370 5 262 2222 arba per Gavėjo interneto svetainę <https://info.registrucentras.lt/>.
5. Teikėjas kiekvienu konkrečiu atveju prisiima atsakomybę už Teikėjo paskirtų asmenų per SŽNS priemonę perduotų Gavėjui duomenų teisingumą ir išsamumą.

**V SKYRIUS**

**APMOKĖJIMAS IR ATSISKAITYMO TVARKA**

1. Duomenys Nekilnojamojo turto registre registruojami, Sutartyje numatytos paslaugos teikiamos atlygintinai.
	1. Atlyginimas už duomenų registravimą Nekilnojamojo turto registre ir kadastre nustatytas:
		1. Lietuvos Respublikos valstybės informacinių išteklių valdymo įstatymo 30 straipsnio 1 dalimi;
		2. Atlyginimo už valstybės įmonės Registrų centro tvarkomų registrų objektų registravimą, šių registrų ir Nekilnojamojo turto kadastro duomenų, informacijos, dokumentų ir (ar) jų kopijų tvarkymą dydžių sąraše (toliau – Atlyginimo dydžių sąrašas), patvirtintame Lietuvos Respublikos Vyriausybės 2020 m. liepos 8 d. nutarimu Nr. 763 „Dėl Atlyginimo už valstybės įmonės Registrų centro tvarkomų registrų objektų registravimą, šių registrų ir Nekilnojamojo turto kadastro duomenų, informacijos, dokumentų ir (ar) jų kopijų tvarkymą dydžių sąrašo patvirtinimo“. Nustačius naujus įkainius (ar įsigaliojus naujiems teisės aktams, reglamentuojantiems atlyginimo dydžius), Teikėjas įsipareigoja mokėti Gavėjui vadovaudamasis galiojančių teisės aktų nuostatomis, t. y. mokėti pagal pakeistus (ar nustatytus naujus) atlyginimo dydžius.
	2. Atlyginimas už Sutartyje numatytų paslaugų teikimą numatytas Atlyginimo dydžių sąraše.
2. Kiekvieno mėnesio pradžioje PVM sąskaitos faktūros už praėjusį mėnesį registruotus duomenis, suteiktas paslaugas skelbiamos Gavėjo interneto puslapyje <https://www.registrucentras.lt/usr/sf.php>, Teikėjui nesiunčiamos. Apie PVM sąskaitos faktūros paskelbimą nurodytame interneto puslapyje elektroniniu paštu informuojami asmenys, kuriems Teikėjas suteikia teisę peržiūrėti PVM sąskaitas faktūras, nurodyti Sutarties priede „Teikėjo paskirtų asmenų sąrašas“.
3. Teikėjas PVM sąskaitą faktūrą įsipareigoja apmokėti per 14 (keturiolika) kalendorinių dienų nuo jos išrašymo dienos.
4. Teikėjui per 30 (trisdešimt) kalendorinių dienų nuo PVM sąskaitos faktūros išrašymo dienos neapmokėjus PVM sąskaitos faktūros, Gavėjas turi teisę be atskiro įspėjimo sustabdyti teisę teikti duomenis Nekilnojamojo turto registrui, gauti Sutartyje numatytas paslaugas. Duomenų teikimo galimybė, paslaugų teikimas atnaujinamas Teikėjui apmokėjus PVM sąskaitą faktūrą ir apie tai pranešus Gavėjui.
5. Laiku neapmokėjęs pateiktos PVM sąskaitos faktūros, Teikėjas moka 0,04 procento dydžio delspinigius nuo neapmokėtos sumos už kiekvieną uždelstą dieną.
6. Teikėjui tinkamai nevykdant piniginių prievolių pagal bet kurią su Gavėju sudarytą paslaugų ir (ar) duomenų teikimo sutartį, Gavėjas Teikėjo mokėjimus paskirstys savo nuožiūra, pirmenybę teikdamas seniausiems Teikėjo įsiskolinimams.

**VI SKYRIUS**

**ATSAKOMYBĖ IR GINČŲ SPRENDIMO TVARKA**

1. Nė viena Šalis neturi teisės pavesti Sutartį vykdyti tretiesiems asmenims.
2. Už Sutarties įsipareigojimų nevykdymą arba netinkamą vykdymą Šalys atsako Lietuvos Respublikoje galiojančių teisės aktų nustatyta tvarka.
3. Bet kokie nesutarimai ar ginčai, kylantys tarp Šalių dėl Sutarties, sprendžiami derybų būdu, o jeigu tokiu būdu ginčų išspręsti nepavyksta, jie sprendžiami Lietuvos Respublikos teisme, vadovaujantis Lietuvos Respublikoje galiojančiais įstatymais ar kitais teisės aktais.

**VII SKYRIUS**

**SUTARTIES KEITIMO TVARKA**

1. Visi Sutarties pakeitimai ir papildymai, išskyrus Sutarties 6.6 papunktyje bei 21 punkte numatytus atvejus, bus sudaromi tarp Šalių pasirašant susitarimus dėl Sutarties pakeitimo ir taps neatskiriamomis Sutarties dalimis.
2. Gavėjas turi teisę vienašališkai keisti Sutartyje nurodytą duomenų teikimo ir naudojimo tvarką ir (ar) sąlygas, apie tai Teikėjui pranešdamas prieš 30 (trisdešimt) kalendorinių dienų (interneto puslapyje <https://www.registrucentras.lt/> ir (ar) elektroniniu paštu) iki duomenų teikimo ir naudojimo tvarkos ir (ar) sąlygų pasikeitimo.
3. Pasikeitus teisės aktų nuostatoms, taip pat 20 punkte numatytais atvejais, susitarimas dėl Sutarties pakeitimo nepasirašomas, o taikomos aktualios teisės aktų nuostatos arba Gavėjo vienašališkai pakeista duomenų teikimo ir naudojimo tvarka ir (ar) sąlygos, apie kurias Gavėjas Teikėjui praneša Sutartyje nustatyta tvarka. Apie teisės aktų pakeitimus Gavėjas Teikėjo neinformuoja.
4. Visi Sutarties pakeitimai ir papildymai įsigalioja nuo jų pasirašymo dienos, jeigu juose nenumatyta vėlesnė įsigaliojimo data.

**IX SKYRIUS**

**NENUGALIMOS JĖGOS (*FORCE MAJEURE*) APLINKYBĖS**

1. Šalis neatsako už bet kurios savo prievolės neįvykdymą ar dalinį neįvykdymą, jeigu ji įrodo, kad prievolė neįvykdyta dėl aplinkybių, kurių ji negalėjo kontroliuoti bei protingai numatyti Sutarties sudarymo metu, ir kad negalėjo užkirsti kelio šioms aplinkybėms ar pasekmėms atsirasti.
2. Įvykus nenugalimos jėgos aplinkybėms, Sutarties Šalys vadovaujasi Lietuvos Respublikos civilinio kodekso 6.212 straipsniu ir Atleidimo nuo atsakomybės esant nenugalimos jėgos (*force majeure*) aplinkybėms taisyklėmis, patvirtintomis Lietuvos Respublikos Vyriausybės 1996 m. liepos 15 d. nutarimu Nr. 840 „Dėl Atleidimo nuo atsakomybės esant nenugalimos jėgos (*force majeure*) aplinkybėms taisyklių patvirtinimo“.
3. Šalis, neturinti galimybių įvykdyti Sutartimi prisiimtų įsipareigojimų dėl nenugalimos jėgos aplinkybių, privalo nedelsdama, tačiau ne vėliau kaip per 3 (tris) darbo dienas nuo tokių aplinkybių atsiradimo ar paaiškėjimo, raštu pranešti kitai Šaliai apie tokias aplinkybes, jų įtaką Sutartimi prisiimtų įsipareigojimų vykdymui bei galimą Sutartimi prisiimtų įsipareigojimų įvykdymo terminą. Šalys taip pat įsipareigoja pranešti, kai išnyksta pagrindas nevykdyti įsipareigojimų dėl nenugalimos jėgos aplinkybių.
4. Pagrindas atleisti Šalį nuo atsakomybės atsiranda nuo nenugalimos jėgos aplinkybių atsiradimo momento arba, jeigu laiku nebuvo pranešta, nuo pranešimo pateikimo momento. Jeigu Šalis laiku nepraneša, ji privalo kompensuoti kitai Šaliai žalą, kurią ši patyrė dėl laiku nepateikto pranešimo.

**X SKYRIUS**

**SUTARTIES GALIOJIMAS IR NUTRAUKIMAS**

1. Sutartis įsigalioja nuo jos pasirašymo dienos ir galioja neterminuotai. Jeigu Sutartis Šalių pasirašoma ne tą pačią dieną, laikoma, kad Sutartis įsigalioja tą dieną, kai ją pasirašo antroji Šalis.
2. Sutartis pasibaigia, kai:
	1. Sutartis nutraukiama Šalių sutarimu;
	2. Sutartis nutraukiama vienašališkai;
	3. pasikeičia teisės aktai, reglamentuojantys Šalių veiklą, jei tokie pasikeitimai iš esmės pakeičia Sutarties vykdymo sąlygas ar Sutarties vykdymą daro negalimu.
3. Vienašališko Sutarties nutraukimo sąlygos ir tvarka:
	1. Šalis gali nutraukti Sutartį nesant Sutarties sąlygų pažeidimų, įspėjusi kitą Šalį ne mažiau kaip prieš 30 (trisdešimt) kalendorinių dienų iki Sutarties nutraukimo.
	2. Šalis gali nutraukti Sutartį kitai Šaliai nevykdant ar netinkamai vykdant sutartinius įsipareigojimus, įspėjusi kitą Šalį ne mažiau kaip prieš 10 (dešimt) darbo dienų iki Sutarties nutraukimo.
4. Jei bet kuri Sutarties nuostata tampa ar pripažįstama visiškai ar iš dalies negaliojančia, tai neturi įtakos kitų Sutarties nuostatų galiojimui.
5. Sutarties nutraukimas nepanaikina Šalies teisės reikalauti atlyginti nuostolius, atsiradusius dėl Sutarties neįvykdymo, bei netesybas, taip pat neturi įtakos ginčų nagrinėjimo tvarką nustatančių Sutarties sąlygų, taip pat sąlygų, susijusių su atsakomybe tarp Šalių, atsiskaitymams pagal Sutartį bei kitų Sutarties sąlygų galiojimui, jeigu šios sąlygos pagal savo esmę lieka galioti ir po Sutarties nutraukimo.

**XI SKYRIUS**

**BAIGIAMOSIOS NUOSTATOS**

1. Visi pranešimai, sutikimai ar kita informacija (toliau – pranešimai) pagal Sutartį turi būti sudaromi raštu. Jei kitaip nenustatyta Sutartyje, jie gali būti įteikiami asmeniškai arba siunčiami registruotu paštu ar elektroniniu paštu (elektroninio pašto adresu siunčiamas elektroninis dokumentas, pasirašytas kvalifikuotu elektroniniu parašu), kiekvienu atveju išsiunčiant Šalių nurodytais adresais.
2. Jei pranešimas siunčiamas elektroniniu paštu ir jei jis išsiųstas darbo dieną iki darbo valandų pabaigos, laikoma, kad jį Šalis gavo tą pačią dieną. Jeigu jis išsiųstas nedarbo dieną arba pasibaigus darbo valandoms, laikoma, kad Šalis jį gavo kitą darbo dieną. Jei pranešimas siunčiamas paštu, laikoma, kad jį Šalis gavo po 5 (penkių) darbo dienų nuo išsiuntimo.
3. Šalys įsipareigoja per 5 (penkias) darbo dienas raštu informuoti viena kitą apie Sutartyje nurodytų rekvizitų pasikeitimus. Šalis, neįvykdžiusi šio reikalavimo, negali reikšti pretenzijų, kad kitos Šalies veiksmai, atlikti remiantis paskutiniais jai žinomais rekvizitais, neatitinka Sutarties sąlygų arba kad ji negavo pranešimų, siųstų pagal tuos rekvizitus.
4. Kai Sutartį Šalys pasirašo fiziškai, sudaromi du vienodą teisinę galią turintys egzemplioriai, po vieną kiekvienai Šaliai. Kai Sutartį Šalys pasirašo kvalifikuotais elektroniniais parašais, pasirašomas vienas elektroninis Sutarties egzempliorius, kuriuo Šalys pasidalina elektroninių ryšių priemonėmis.
5. Sutarties priedas „Teikėjo paskirtų asmenų sąrašas“ yra neatskiriama Sutarties dalis.

**XII SKYRIUS**

**ŠALIŲ REKVIZITAI**

|  |  |
| --- | --- |
| **Gavėjas** | **Teikėjas**  |
| **Valstybės įmonė Registrų centras** | [įveskite pavadinimą] |
| Juridinio asmens kodas 124110246PVM mokėtojo kodas LT241102419Buveinė Studentų g. 39, LT-08106 Vilnius El. p. versloklientai@registrucentras.ltTel. +370 5 262 2222 A. s. LT477044060005572969AB SEB bankas, banko kodas 70440 A. s. LT944010042400050387Luminor Bank AS Lietuvos skyrius, banko kodas 40100A. s. LT677300010095519600„Swedbank“, AB, banko kodas 73000**Gavėjo atstovas**Nuotolinio konsultavimo skyriaus vadovėJurgita Jakeliūnaitė\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_(Parašas) A. V.20\_\_ m. \_\_\_\_\_\_\_\_\_\_\_\_\_\_\_\_\_\_\_\_\_\_\_ d. | Juridinio asmens kodas [įveskite kodą]PVM mokėtojo kodas [įveskite PVM mokėtojo kodą]Adresas korespondencijai [įveskite buveinės adresą]El. p. [įveskite El. paštą]Tel. [įveskite tel. numerį]**Teikėjo atstovas**[pareigos, vardas, pavardė] \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_(Parašas) A. V.[pasirinkite pasirašymo dienos datą iš kalendoriaus] |

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Duomenų apie specialiųjų žemės naudojimo sąlygų teritorijas teikimo Nekilnojamojo turto registrui sutarties Nr.

priedas

**TEIKĖJO PASKIRTŲ ASMENŲ SĄRAŠAS**

|  |  |  |  |
| --- | --- | --- | --- |
| **Nr.** | **Vardas, pavardė** | **El. paštas** | **IP adresas\*** |
|  |  |  |  |
|  |  |  |  |

\* *Nurodykite statinį (pastovų) Teikėjo paskirto asmens IP adresą arba kad IP adresas yra dinaminis (kintamas). Jei nurodysite, kad išorinis IP adresas yra dinaminis, Teikėjo paskirtas asmuo SŽNS priemone galės naudotis iš bet kurio IP adreso.*

Asmenys, kuriems suteikiama teisė peržiūrėti PVM sąskaitas faktūras (*rekomenduojame nurodyti bent du asmenis):*

|  |  |  |
| --- | --- | --- |
| **Nr.** | **Vardas, pavardė** | **El. paštas** |
|  |  |  |
|  |  |  |

|  |  |
| --- | --- |
|  | **TEIKĖJAS**[įveskite pavadinimą][pareigos, vardas, pavardė]\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_(Parašas) A.V. |

1. Teikėjui arba Teikėjo paskirtam asmeniui pranešus apie prarastas Teikėjo paskirto asmens elektroninio autentifikavimo paslaugos priemones ir (arba) galimą jų konfidencialumo pažeidimą, Gavėjas, patikrinęs Teikėjo paskirto asmens tapatybę (tikrinamas vardas, pavardė ir kiti asmenį apibūdinantys duomenys, įregistruoti Gavėjo sistemoje), nedelsdamas sustabdo atitinkamas Teikėjo paskirto asmens prieigos teises. Prieigos teisė atnaujinama ar suteikiama iš naujo tik gavus ir įvertinus Teikėjo prašymą. [↑](#footnote-ref-1)
2. Teikėjas, informuodamas apie keičiamus Teikėjo paskirtus asmenis ar pasikeitusią kitą su jais susijusią Gavėjui nurodytą informaciją, Sutartyje nustatyta tvarka pateikia pranešimą apie atnaujintus duomenis ir (ar) kitą pasikeitusią informaciją (ši informacija teikiama pagal Sutarties priedo „Teikėjo paskirtų asmenų sąrašas“ formą). Teikėjo pranešimai gali būti pateikiami asmeniškai arba elektroninių ryšių priemonėmis, pasirašant kvalifikuotu elektroniniu parašu. [↑](#footnote-ref-2)